S-577/2022

Mál þetta, sem dómtekið var 2. mars 2022 er höfðað með ákæru, útgefinni af lögreglustjórans á höfuðborgarsvæðinu 1. febrúar 2022, á hendur H-kk-þgf Þ-kk-þgf M-kk-þgf, kt. [...], [...], Reykjavík, Reykjavík, „fyrir eftirtalin umferðar- og hegningarlagabrot, með því að hafa:

1. Sunnudaginn 25. október 2020, í verslun Nettó, Þönglabakka 1, Reykjavík, stolið nautalundum, samtals að verðmæti kr. 16.786

M: [...]

Telst brot þetta varða við 1. mgr. 244. gr. almennra hegningarlaga nr. 19/1940.

2. Mánudaginn 30. nóvember 2020 ekið bifreiðinni [...] sviptur ökurétti um Stakkahraun í Hafnarfirði, við Reykjavíkurveg.

M: [...]

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. [...]

4. Fimmtudaginn 10. desember 2020 í verslun Nettó, Þönglabakka 1, Reykjavík, veist að öryggisverðinum A, sparkað í rass hans og handlegg, tekið hann kverkataki og slegið hann í andlit, allt með þeim afleiðingum að A hlaut tvö sár á vör, roða í andliti og á hálsi og rispur og skrámur á handleggjum.

M: [...]

Telst brot þetta varða við 1. mgr. 217. gr. almennra hegningarlaga nr. 19/1940.

Þess er krafist að ákærði verði dæmdur til refsingar og til greiðslu alls sakarkostnaðar.“

Verjandi ákærða krefst aðallega sýknu en til vara krefst hann vægustu refsingar er lög leyfa og hæfilegrar málsvarnarþóknunar sér til handa.

Í þinghaldi 2. mars sl. féll ákæruvaldið frá 3. tölulið ákæru.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði sem er fæddur í [...] á að baki langan sakaferil sem nær aftur til ársins [...]. Hann hefur margítrekað sætt refsingu, meðal annars fyrir auðgunarbrot og umferðarlagabrot líkt og um ræðir í þessu máli. Ákærði var nú síðast dæmdur í fangelsi í 11 mánuði með dómi 26. júní 2020, fyrir þjófnað og umferðarlagabrot, m. a. fyrir að aka sviptur ökurétti. Þá var áréttuð ævilöng ökuréttarsvipting hans. Með dómi frá 17. desember 2020 var ákærði dæmdur í fangelsi í 4 mánuði fyrir umferðarlagabrot, m. a. fyrir að aka sviptur ökurétti. Um hegningarauka var að ræða við fyrrgreindan dóm frá 26. júní 2020.

Brot ákærða nú eru öll framin áður en dómur frá 17. desember 2020 var kveðinn upp og verður honum því dæmdur hegningarauki við þann dóm. Hvað varðar sviptingarakstur ákærða samkvæmt 2. tölulið ákærðu ber að líta til þess að brotið var framið eftir uppkvaðningu dóms 26. júní 2020 og er um ítrekun í sjötta sinn að ræða eða sjöunda brot hans af þessum toga.

Við ákvörðun refsingar er litið til játningar ákærða hér fyrir dómi, til verðmætis þýfis samkvæmt 2. tölulið, sem telst vera smáræði, dómvenju við ákvörðun refsingar vegna umferðarlagabrots og þess að óverulegt líkamstjón varð af ofbeldisbroti hans samkvæmt ákærulið 4. Með hliðsjón af 5.,6. og 8. tl. 1. mgr. 70. gr. almennra hegningarlaga og reglum 77. og 78. gr. almennra hegningarlaga nr. 19/1940 telst hæfileg refsing ákærða vera sex mánaða fangelsi.

Ákærði greið málsvarnarþóknun verjanda síns, S-kk-ef F-kk-ef lögmanns, eins og nánar greinir í dómsorði. Tekið er tillit til virðisaukaskatts við ákvörðun þóknunarinnar.

S-kvk-nf H-kvk-nf héraðsdómari kveður upp dóm þennan.

DÓMSORÐ:

Ákærði, H-kk-nf Þ-kk-nf M-kk-nf, sæti fangelsi í sex mánuði.

Á kærði greiði málsvarnarþóknun skipað verjanda síns, S-kk-ef F-kk-ef lögmanns, 133.200 krónur.

S-kvk-nf H-kvk-nf